176 
Længdesnittet Tab. I, Fig. 8 viser det indbyrdes For- 
hold mellem Skaftet (d) og Skeden (g) ved begges Basis. 
Opefter afsmalnes Skaftet temmelig umærkeligt, indtil 
det lige foroven ender med en svag, men altid tydelig Ind- 
snøring, ovenfor hvilken de to til Skaftet hørende Blade, 
Svøbbladene, have deres Udspring. Svøbbladene ere smaa, 
2 — 3 Millim. lange, bredt ægformet-ovale eller næsten tre- 
kantede, ved Grunden noget toørede, halvskedeformede, til- 
syneladende modsatte Skælblade, af hvilke dog det ene til- 
deels omfatter Randene af det andet, altsaa er noget dybere 
stillet. Svøbbladene anlægges og udvikles, som man kunde 
vente det, længe før Skaftet, saa at de omtrent have naaet 
deres fulde Størrelse (Tab. I, Fig. 9, e', e-), medens Skaftet 
endnu er ganske kort og heelt indesluttet i Skeden (c). 
Naar Skaftet skyder op af Skeden, sidde de paa Spidsen 
som to smaa skeeformede, fast sammensluttende Skæl (Tab. 
I, Fig, 1, e^), der give Skaftet en spids Form foroven. I 
denne Stilling forblive de, indtil Axet, ofte først meget seent, 
skyder sig op imellem dem og derved fjerner dem fra hin- 
anden; undertiden hænder det, at Axet slet ikke udvikler 
sig, og Svøbbladene vedblive da at være lukkede, indtil de visne 
samtidigt med Stænglerne. Svøbbladenes egentlige Form og 
Beskaffenhed sees bedst af Tab. I, Fig. 13, der fremstiller 
Spidsen af Skaftet spaltet, udhulet og fladt udbredt tilligemed 
de to Svøbblade. Det nederste Svøbblad (e') er bredere 
end det andet og foroven but afrundet. Inderst og nærmest 
Skaftet findes et bredt, opefter smalere, grønt Parti (r), der 
danner en umiddelbar Fortsættelse af det grønne Skaft, med 
hvilket det stemmer overeens i Farve og i Stribning; kun 
findes der forholdsviis færre, altsaa mere fjerntstillede Over- 
fladestriber. Overfladestriberne (Bastbundterne) ende et 
Stykke ovenfor det grønne Parti, i hvilket de (7 — 9) Kar- 
bundter, der ikke kunne sees udvendigt fra, ligge inde- 
sluttede. Det grønne Parti, der foruden at indeholde Bast- 
bundter og Karbundter tillige bestaaer af flere Lag Paren- 
chymceller, er det tykkeste og fasteste Parti af Bladet. Den 
øvrige Deel af Bladet er et tyndt, kun af 2 — 3 Lag Celler 
